stanford-oval/wikipedia huggingface dataset:
פוריקי
פרקים

| מספר הפרק (בסדרה) | מספר הפרק (בעונה) | שם הפרק | תאריך שידור בישראל ישראל |
| --- | --- | --- | --- |
| 1 | 1-א | חולה הגה | 26 באוגוסט 2018 |
| 1 | 1-ב | מצב מביך | 26 באוגוסט 2018 |
| 2 | 2-א | אנדריי פוריקי: גאון עצלן | 27 באוגוסט 2018 |
| 2 | 2-ב | מפתח כיפוף לאלוף | 27 באוגוסט 2018 |
| 3 | 3-א | כל צבעי ההרס | 28 באוגוסט 2018 |
| 3 | 3-ב | ארץ הבוטנים | 28 באוגוסט 2018 |
| 4 | 4-א | תעלומת האגזוז המנגן | 29 באוגוסט 2018 |
| 4 | 4-ב | אמא על ההגה | 29 באוגוסט 2018 |
| 5 | 5-א | מלון בוריטו | 30 באוגוסט 2018 |
| 5 | 5-ב | ברנדה מוחרמת | 30 באוגוסט 2018 |
| 6 | 6-א | המשימה פיסטון | 2 בספטמבר 2018 |
| 6 | 6-ב | צובאדו מאבד את הראש | 2 בספטמבר 2018 |
| 7 | 7-א | לברנדה יש נשמה | 3 בספטמבר 2018 |
| 7 | 7-ב | 15 דקות של פוריקי | 3 בספטמבר 2018 |
| 8 | 8-א | חזיז ורעם | 4 בספטמבר 2018 |
| 8 | 8-ב | לרדוף אחר המפל | 4 בספטמבר 2018 |
| 9 | 9-א | יום פוריקי | 5 בספטמבר 2018 |
| 9 | 9-ב | וגר עצלן עם כבש | 5 בספטמבר 2018 |
| 10 | 10-א | שטיפה ללא שריטות | 6 בספטמבר 2018 |
| 10 | 10-ב | חפרפרות ההרס | 6 בספטמבר 2018 |
| 11 | 11-א | פוריקי על הקרח | 25 בנובמבר 2018 |
| 11 | 11-ב | חיות מסיבה | 25 בנובמבר 2018 |
| 12 | 12-א | מקלחת לברנדה | 26 בנובמבר 2018 |
| 12 | 12-ב | תה פנתר | 26 בנובמבר 2018 |
| 13 | 13-א | על שיהוקים ופחדים | 27 בנובמבר 2018 |
| 13 | 13-ב | גורדון מי? | 27 בנובמבר 2018 |
| 14 | 14-א | מונית פוריקי | 28 בנובמבר 2018 |
| 14 | 14-ב | משחקי מוסך | 28 בנובמבר 2018 |
| 15 | 15-א | החופשה של משפחת פוריקי | 29 בנובמבר 2018 |
| 15 | 15-ב | אסון אופנתי | 29 בנובמבר 2018 |
| 16 | 16-א | סנטה קלוץ | 10 בפברואר 2019 |
| 16 | 16-ב | מנועים במנועים | 10 בפברואר 2019 |
| 17 | 17-א | טורפומוטור | 11 בפברואר 2019 |
| 17 | 17-ב | טאקו מהגיהנום | 11 בפברואר 2019 |
| 18 | 18-א | מבצע מתגלגל | 12 בפברואר 2019 |
| 18 | 18-ב | כבשת הרעש | 12 בפברואר 2019 |
| 19 | 19-א | רוקט מאגו ואני | 13 בפברואר 2019 |
| 19 | 19-ב | מחרפן הזמן | 13 בפברואר 2019 |
| 20 | 20-א | רכב רדוף | 14 בפברואר 2019 |
| 20 | 20-ב | שומרים על בטיחות עם אנדריי פוריקי | 14 בפברואר 2019 |
| 21 | 21-א | מתקפת הצמיגים הקטלניים | 17 בפברואר 2019 |
| 21 | 21-ב | סודות וחלזונות | 17 בפברואר 2019 |
| 22 | 22-א | מכת רעם | 18 בפברואר 2019 |
| 22 | 22-ב | בחסות העצלן | 18 בפברואר 2019 |
| 23 | 23-א | נהגים שלובים | 19 בפברואר 2019 |
| 23 | 23-ב | ארמגדון אבטיחי | 19 בפברואר 2019 |
| 24 | 24-א | שלום, גלגלנד, מישהו בבית? | 20 בפברואר 2019 |
| 24 | 24-ב | יותר מדי טבחים | 20 בפברואר 2019 |
| 25 | 25-א | כביש פרוותי | 21 בפברואר 2019 |
| 25 | 25-ב | מרגוע באקסטרים | 21 בפברואר 2019 |
| 26 | 26-א | תתמרגע | 9 ביוני 2019 |
| 26 | 26-ב | אנדריי ללא מוצא | 9 ביוני 2019 |
ערך המקסמין

בתורת המשחקים הלא-שיתופיים, ערך המקסמין (Maxmin value) הוא התשלום המקסימלי, ששחקן יכול להבטיח לעצמו במשחק, בצורה אסטרטגית. נקיטה באסטרטגיה המבטיחה ערך זה, הנקראת אסטרטגית מקסמין, משקפת שחקן שהתנהגותו מתאפיינת בביטחון ותעוזה.
ערך המקסמין הוא מושג פתרון - כלומר, תחזית לגבי תוצאה של משחק, בהנחת התנהגות מסוימת מצד השחקנים. וקטור בו כל שחקן נוקט באסטרטגית מקסמין שלו נקרא וקטור אסטרטגיות מקסמין.
ניסוח פורמלי

עבור  A קבוצה סופית כלשהי, ווקטור  x=(x_{1},...,x_{n})\in A^{n}, נסמן את הווקטור המתקבל מהשמטת הקואורדינטה ה- i:  x_{-i}=(x_{1},...,x_{i-1},x_{i+1},...,x_{n}). כמו כן, עבור קבוצה  X\subset A^{n}, נסמן:  X_{-i}=\{x_{-i}|x\in X\}.
עבור שחקן  i במשחק לא שיתופי בצורה אסטרטגית,  v_{i}=\max _{s_{i}\in S_{i}}\min _{t_{-i}\in S_{-i}}u_{i}(s_{i},t_{-i}) נקרא
ערך המקסמין של שחקן  i (מכאן מקור השם "מקסמין"). כאן,  u_{i} היא פונקציית התועלת של השחקן ה- i, ו- S_{i} קבוצת האסטרטגיות שלו. אסטרטגיה  s^{*} הממקסמת את הביטוי   \min _{t_{-i}\in S_{-i}}u_{i}(s_{i}^{*},t_{-i})  נקראת אסטרטגית מקסמין, וקטור מהצורה   s^{*}=(s_{1}^{*},...,s_{n}^{*}), שבו כל  s_{i}^{*} היא אסטרטגית מקסמין, נקרא וקטור אסטרטגיות מקסמין.
ניתן להכליל את מושג המקסמין למשחק אינסופי, על ידי החלפת המקסימום והמינימום באינפימום ובסופרמום. ערך מקסמין של שחקן תמיד קיים; אסטרטגית מקסמין קיימת אף היא, כאשר שהמשחק סופי (אחרת, הסופרמום והאינפימום בהגדרה לאו דווקא מתקבלים). אסטרטגית מקסמין לא חייבת להיות יחידה, אפילו אם המשחק סופי: למשל בדוגמה הבאה, שחקן 2 יכול להבטיח לעצמו רווח של 7 על ידי אסטרטגיה c או d.
דוגמה

נתבונן במשחק המתואר בטבלה: במשחק זה יש שני שחקנים, כל משבצת בטבלה מתארת תוצאה אפשרית של המשחק: זוג מספרים המתארים את הרווחים של שחקן 1 ו-2 בהתאמה. לכל אחד מהשחקנים יש 2 אסטרטגיות. בכל תא, התשלום לשחקן הראשון, שחקן השורה מופיע בצד ימין, והתשלום לשחקן השני, שחקן העמודה מופיע בצד שמאל.
| 0 | 1 | 2 |
| --- | --- | --- |
|  | שחקן 2 בוחר באסטרטגיה c | שחקן 2 בוחר באסטרטגיה d |
| שחקן 1 בוחר באסטרטגיה A | 10, 40 | 1000-, 7 |
| שחקן 1 בוחר באסטרטגיה B | 2, 7 | 5, 8 |

כל שחקן לא יודע באיזו אסטרטגיה יריבו ינקוט. אם השחקן הראשון יבחר באסטרטגיה A, קיימת סבירות שיצא בהפסד גדול של 1000-, וסבירות זו עשויה לגרום לו להחליט להימנע מאסטרטגיה זו (אף כי היא מאפשרת את הרווח הגדול ביותר). אם יבחר באסטרטגיה B, לעומת זאת, הרווח הקטן ביותר שישיג הוא 2. רווח זה גדול מהרווח הקטן ביותר במקרה שיבחר את אסטרטגיה אחת, ולכן זהו ערך המקסמין של שחקן 1. אסטרטגיה B היא אסטרטגית מקסמין, ונראה "סביר" כי שחקן חסר ביטחון ינקוט בה.
קשר עם אסטרטגיות נשלטות

משפט: אסטרטגיה של שחקן השולטת על כל האסטרטגיות האחרות היא אסטרטגית מקסמין של השחקן הזה.
הוכחה: נניח כי  s_{i}^{*} אסטרטגיה שולטת של שחקן  i, כלומר  u_{i}(s_{i}^{*},s_{-i})\geq u_{i}(s_{i},s_{-i}) לכל אסטרטגיה אחרת  s_{i}\in S_{i}. נקח מינימום על שני האגפים ונקבל 
 \min _{t_{-i}\in S_{-i}}u_{i}(s_{i}^{*},t_{-i})\geq \min _{t_{-i}\in S_{-i}}u_{i}(s_{i},t_{-i})  לכל אסטרטגיה אחרת  s_{i}\in S_{i}. כלומר, האסטרטגיה  s_{i}^{*} ממקסמת את הביטוי  \min _{t_{-i}\in S_{-i}}u_{i}(s_{i},t_{-i}) ולכן היא אסטרטגית מקסמין.
השוואה מול שיווי משקל נאש

שיווי משקל נאש הוא מושג פתרון נוסף המייצג תכונות התנהגות אחרות של השחקנים: כל אסטרטגיה מהווה את התשובה הטובה ביותר לשאר האסטרטגיות.
במשחק המתואר בדוגמה, (40,10) הוא שיווי משקל נאש אך לא אסטרטגית מקסמין, ואסטרטגית מקסמין היא לא שיווי משקל נאש. בדוגמה זו נראה כי יותר "סביר" לנקוט באסטרטגית המקסמין על פני עקרון שיווי משקל נאש.
עם זאת, קיים קשר בין שני מושגי הפתרון: במשחק בו לכל שחקן יש אסטרטגיה השולטת על שאר האסטרטגיות, מהווה וקטור האסטרטגיות הנ"ל שיווי משקל נאש וגם וקטור אסטרטגיות מקסמין. ואכן, מהאמור מקודם - אסטרטגיה כזו היא אסטרטגית מקסמין, והיא גם התגובה הטובה ביותר לכל אסטרטגיה אחרת, כי היא שולטת חלש עליה, ולכן מהווה שיווי משקל נאש.
למעשה ניתן לחזק את הטענה: אם נדרוש כי האסטרטגיות שולטות חזק, הווקטור הנ"ל מהווה וקטור אסטרטגיות מקסמין וגם וקטור שיווי משקל נאש יחיד, כלומר, במצב זה, שני הפתרונות המבטאים התנהגויות שונות - ערך המקסמין ושיווי משקל נאש - מתלכדים.
במשחק סכום אפס, המושג של פתרון ש"מ נאש באסטרטגיות מעורבות, והמושג של אסטרטגית מקסמין של שני השחקנים (הנקראת ערך המשחק) באסטרטגיות מעורבות (כלומר אסטרטגית מקסמין בהרחבה של משחק לאסטרטגיות מעורבות), מתלכדים.
ראו גם

עץ מינימקס
לקריאה נוספת

שמואל זמיר, מיכאל משלר, אילון סולן, תורת המשחקים, הוצאת הספרים ע"ש י"ל מאגנס, 2008.
פ. פ. רויס

| --- | --- |
 לידה:  26 בינואר 1778 טיבינגן, הרפובליקה הפדרלית של גרמניה 
 פטירה:  2 באפריל 1852 (בגיל 74) שטוטגרט
 ענף מדעי:  כימיה 
 מקום מגורים:  גטינגן מוסקבה
 מקום לימודים:  אוניברסיטת טיבינגן  אוניברסיטת גטינגן 
 מוסדות:  האוניברסיטה הקיסרית של מוסקבה  אוניברסיטת גטינגן 
 פרסים והוקרה:  פרס מסדר ולדימיר הקדוש המסדר של סנט אן
 
פרדיננד פדורוביץ' רויס (בגרמנית: Ferdinand Friedrich von Reuss, נקרא בקיצור פ. פ. רויס) היה פרופסור לכימיה באוניברסיטת מוסקבה ודוקטור לרפואה וכירורגיה. היה חבר באקדמיה למדעים בסנט פטרסבורג (מאז 1805), ובאקדמיה לרפואה וכירורגיה (מאז 1828).
ביוגרפיה

רויס נולד בטיבינגן ב-26 בינואר 1778.
בשנת 1800, כשהיה בן 22, קיבל תואר ברפואה מאוניברסיטת טיבינגן, ועבר לגטינגן לגור עם דודו, פרופסור ומנהל ספריית אוניברסיטת גטינגן. בשנת 1801 סיים רויס לימודי דוקטור לרפואה וכירורגיה וקיבל תואר פריבט-דוצנט בכימיה.
בשנת 1803 הוא הוזמן לאוניברסיטת מוסקבה כדי לעבוד כפרופסור לכימיה בפקולטה למתמטיקה ופיזיקה, שם הוא נשאר עד 1832. בשנת 1804 קיבל תואר פרופסור אורח, בשנת 1808 הפך לפרופסור מן המניין, ובשנת 1830 - פרופסור מכובד. בהשתתפותו נוצרה המעבדה הכימית הראשונה עבור המחלקה לפיזיקה ומתמטיקה באוניברסיטה. באותה עת הוא היה פרופסור במחלקה לכימיה (1817–1839) בסניף במוסקבה של האקדמיה לרפואה וכירורגיה ושם עמד בראש המחלקה להיסטוריה, מתודולוגיה ובין היוצרים של האנציקלופדיה לרפואה. הוא הפך לאקדמאי בשנת 1828 וקיבל את התואר 'חבר כבוד' בשנת 1839. רויס נהג להרצות בלטינית, שפה בה דיבר באופן שוטף. הוא אף העביר הרצאות ציבוריות בצרפתית.
עד שנת 1845 בערך עוד עבד רויס ברוסיה, אך אז פרש מהאוניברסיטה וחזר למולדתו, שם נשאר עד למותו ב־22 באפריל 1856 (בגיל 74).
הערות שוליים

↑  , עד אז הייתה רק הפקולטה לרפואה
↑  'Зайцева Е А. РЕЙСС Фёдор Фёдорович (von Reuss Ferdinand Friedrich) // А. Ю. Андреев, Д. А. Цыганков Императорский Московский университет: 1755—1917 : энциклопедический словарь. — М.: Российская политическая энциклопедия (РОССПЭН), 2010. — С. 614—615.
— ISBN 978-5-8243-1429-8.
| --- | --- |
בקרת זהויות :  GND: 116453672  VIAF: 20432284   WorldCat (עם VIAF): 20432284
פפאיים

| פפאיים |
| --- | --- |

מיון מדעי
ממלכה:: צומח
מערכה:: צמחים וסקולריים
סדרה:: צלפאים
משפחה:: פפאיים
שם מדעי
 Caricaceae ‏דומורטייה, 1829

פפאיים (בלועזית: Caricaceae) היא משפחת צמחים מסדרת צלפאים הכוללת שישה סוגים וכארבעים וחמישה מינים. רוב מיני הפפאיים צומחים ביבשת אמריקה, אולם שני מינים צומחים גם באפריקה וביערות הגשם הטרופיים.
רוב המינים במשפחה הם עצים או שיחים בגובה של שלושה עד עשרה מטרים. אחד מהמינים הוא ליאנה (אנ') בעוד אחרים הם צמחים עשבוניים. המין המוכר ביותר במשפחה הוא הפפאיה שמקורו באמריקה המרכזית אך הופץ לשאר האזורים הטרופיים עקב פרי המאכל שלו.
לדעת החוקרים, מקור המשפחה הוא באפריקה בעידן הקנוזואיקון. לדעתם הצמח הופץ מאפריקה לאמריקה המרכזית לפני כ-35 מיליון שנה בתקופת האאוקן. וממרכז אמריקה הגיעה המשפחה לאמריקה הדרומית לפני 19–27 מיליון שנה בתקופת המיוקן.
עשה למען שמך

יהודים מתפללים בבית הכנסת ביום הכיפורים (1878), ציור של מאוריצי גוטליב
עֲשֵׂה לְמַעַן שְׁמָךְ הוא פיוט שנאמר בקהילות רבות כחלק מאמירת הסליחות. יהודי ספרד נוהגים לומר פיוט זה בעשרת ימי תשובה. הפיוט חובר על ידי מחבר לא ידוע.
הפיוט מושר לאחר הפיוט 'אל רחום שמך' בסליחות של כל עדות המזרח.
תוכן ומבנה הפיוט

הפיוט כתוב כך שהמשפטים יוצרים תקבולת משלימה. כל הפסוקים מתחילים במילים "עֲשֵׂה לְמַעַן".
הפיוט מתאר את הסיבות שבזכותן על האל לסלוח לעמו.
הבקשה נשענת על הרעיון המובע בספר יחזקאל, פרק ל"ו, פסוקים כ"ב–כ"ד: ”לֹא לְמַעַנְכֶם אֲנִי עֹשֶׂה בֵּית יִשְׂרָאֵל כִּי אִם לְשֵׁם קָדְשִׁי אֲשֶׁר חִלַּלְתֶּם בַּגּוֹיִם אֲשֶׁר בָּאתֶם שָׁם. וְקִדַּשְׁתִּי אֶת שְׁמִי הַגָּדוֹל הַמְחֻלָּל בַּגּוֹיִם אֲשֶׁר חִלַּלְתֶּם בְּתוֹכָם וְיָדְעוּ הַגּוֹיִם כִּי אֲנִי ה'... וְלָקַחְתִּי אֶתְכֶם מִן הַגּוֹיִם וְקִבַּצְתִּי אֶתְכֶם מִכָּל הָאֲרָצוֹת וְהֵבֵאתִי אֶתְכֶם אֶל אַדְמַתְכֶם.”
פיוט זה משתייך לסוגה של ליטאניה, שהיא תפילה העשויה בקשות קצרות בעלות מבנה כללי זהה הנאמרות בפי שליח הציבור, והקהל אמור לחזור בסוף כל טור על מענה קבוע. הקהל חוזר לאחר סיום כל פסוק במילים "עשה למען" או "אמן", לפי מנהג המקום.
ד"ר יעל לוין כתבה ש"פיוט זה, הערוך על פי סדר האלפבית, קדום הוא ולקוח מתפילת התעניות, וייתכן שנתחבר עוד בימי בית שני. דגם תוכני זהה מצוי בהושענא "לְמַעַן אֲמִתָּךְ, לְמַעַן בְּרִיתָך". יש בנוסח של "עֲשֵֹה לְמַעַן אֲמִתָּךְ" כפי שמופיע בסדר סליחות גם הוספות מאוחרות יותר, כגון האזכור הכפול בקטע "עֲשֵֹה לְמַעַן גָּדְלָךְ וְתִפְאַרְתָּךְ". נודעות במנהגי העדות השונות נוסחאות אחרות לחלק מההיגדים. ראוי להזכיר עוד כי האמירה "עֲשֵׂה לְמַעַן שְׁמֶךָ" מופיעה בירמיהו, י"ד, ז': "אִם עֲוֹנֵינוּ עָנוּ בָנוּ ה' עֲשֵׂה לְמַעַן שְׁמֶךָ כִּי רַבּוּ מְשׁוּבֹתֵינוּ לְךָ חָטָאנוּ", ושלוש המילים הללו מופיעות במסגרת תפילות שונות.
עֲשֵׂה לְמַעַן מַלְאָכֶיךָ

בעשרת ימי תשובה יש מוסיפים בקהילות הספרדים פיוט זה:
עֲשֵׂה לְמַעַן מַלְאָכֶיךָ הַקְּדושִׁים וְהַטְּהורִים הַמְשָׁרְתִים פָּנֶיךָ. הַמְבַקְּשִׁים רַחֲמִים עַל יִשְׂרָאֵל עַמֶּךָ:
כַּת יֵשׁ לְמַעְלָה נִקְרָאִים מְבַטְּלֵי גְזֵרָה. מְפִירֵי שְׁבוּעָה. מַעֲבִירֵי קִנְאָה. מְשִׁיבֵי חֵמָה. מַזְכִּירֵי אַהֲבָה. אַהֲבָתו שֶׁל אַבְרָהָם אָבִינוּ לִפְנֵי בורְאָם:
כְּשֶׁהֵם רואִים שֶׁהוּא בְּכַעַס עַל בָּנָיו. מִשְׁתַּטְּחִים לִפְנֵי כִסֵּא כְבודו. וּמִתְחַנְּנִים וְאומְרִים:
הַתֵּר הַתֵּר יוצֵר בְּרֵאשִׁית:
מְחל מְחל אֲבִיר יַעֲקב. סְלַח סְלַח קְדושׁ יִשְׂרָאֵל. כִּי אַדִּיר מְלָכִים אַתָּה.
מֶלֶךְ אַדִּיר.
מֶלֶךְ בָּרוּךְ.
מֶלֶךְ גָּדול.
מֶלֶךְ דָּגוּל.
מֶלֶךְ הָדוּר.
מֶלֶךְ וָתִיק.
מֶלֶךְ זַךְ.
מֶלֶךְ חַנּוּן.
מֶלֶךְ טָהור.
מֶלֶךְ יָשָׁר.
מֶלֶךְ כַּבִּיר.
מֶלֶךְ לָעַד.
מֶלֶךְ מְרַחֵם.
מֶלֶךְ נורָא.
מֶלֶךְ סומֵךְ.
מֶלֶךְ עוזֵר.
מֶלֶךְ פּודֶה.
מֶלֶךְ צַדִּיק.
מֶלֶךְ צַח.
מֶלֶךְ קָרוב.
מֶלֶךְ רָם.
מֶלֶךְ שׁומֵר.
מֶלֶךְ תָּם:
לָמָּה לָךְ אֵיבָה עִם זֶרַע אַבְרָהָם אוהֲבֶךָ. לָמָּה לָךְ קִנְאָה עִם זֶרַע יִצְחָק עֲקֵדֶךָ. לָמָּה לָךְ תַּחְרוּת עִם זֶרַע יַעֲקב תְּמִימֶךָ. כִּי קִנְיַן שָׁמַיִם וָאָרֶץ קָרָאתָ אותָם. מִיַּד יוצְאות קַרְנות הוד מִתַּחַת כִּסֵּא הַכָּבוד וּמַכְרִיזות וְאומְרות:
אַשְׁרֵיכֶם מְלַמְּדֵי זְכוּת עַל בָּנַי. שֶׁבַח לָכֶם מְשַׁלְשְׁלֵי זְכוּת אָבות. כִּי כָל צְבָא הַשָּׁמַיִם וְהָאָרֶץ כָּבוד וּגְדֻלָּה יִתְּנוּ לָכֶם:
עֲשֵׂה לְמַעֲנָךְ אִם לֹא לְמַעֲנֵנוּ. עֲשֵׂה לְמַעֲנָךְ וְהוֹשִׁיעֵנוּ. הוֹשִׁיעֵנוּ וַעֲנֵנוּ הַיּוֹם וּבְכָל יוֹם וָיוֹם בִּתְפִלָּתֵנוּ כִּי תְהִלָּתֵנוּ אָתָּה:
כל פסוק, המורכב משלוש מילים פותח במילה "מֶלֶךְ", אחריו אחד מכינויי האל.
האותיות הראשונות של כינויי האל בכל תיבה בפיוט יוצרות אקרוסטיכון אלפביתי.
הערות שוליים

1 2  קטעי תוספת אקטואליים ל"עֲשֵֹה לְמַעַן" בסדר סליחות,  באתר כיפה, 19 בספטמבר 2019
↑  שאלה - 234093, שאל את הרב, באתר דורש ציון
↑  דניאל גולדשמידט, סדר סליחות כמנהג ליטא, ירושלים תשכ"ה, עמ' יב
פייטון רויס

| --- | --- |

רויס, אפריל 2018
 לידה:  10 בנובמבר 1992 (בת 31) אוסטרליה סידני, ניו סאות' ויילס, אוסטרליה
 שם במה:  קאסי קאסי לי KC קאסידי פייטון רויס
 משקל:  60 ק"ג
 גובה:  1.70 מטר
 מקום מגורים:  אורלנדו, ארצות הברית
 לאום:  אוסטרלי
 קריירה מקצוענית:  28 בפברואר 2009 – הווה (15 שנים)
 מאמנים:  לאנס סטורם Pro Wrestling Alliance Australia WWE Performance Center
 מידע אישי
 בן או בת זוג:  שון ספירס (2019–?) 
 מספר צאצאים:  2 
 
קאסי מקינטוש (באנגלית: Cassie McIntosh; נולדה ב-10 בנובמבר 1992), הידועה יותר בשם הבמה שלה קאסי לי, היא מתאבקת אוסטרלית, המופיעה בארגון ההיאבקות Impact Wrestling, שבו היא אלופת זוגות הנוקאאוטס של אימפקט. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה פייטון רויס.
תחילת קריירת ההיאבקות

רויס נולדה בסידני, אוסטרליה, ולאחר מכן עברה למלבורן ומשם לקלגרי, אלברטה, קנדה כדי להתאמן עם לאנס סטורם. לפני שהחלה להתאמן, הצטיינה בריקוד. היא למדה באותו תיכון כמו שותפתה לצמד, בילי קיי.
מקינטוש החלה לצפות בהיאבקות כשהייתה בת תשע, ומציינת את אדי גררו כמקור ההשראה שלה להפוך למתאבקת.
קריירת היאבקות מקצועית > ארגונים עצמאיים (2009–2015)

את הופעת הבכורה שלה, ערכה מקינטוש ב-28 בפברואר 2009 בארגון הנשים האוסטרלי Pro Wrestling Women's Alliance תחת השם KC קאסידי בקרב זוגות מעורב ביחד עם רובי איגלס. ב-7 בינואר 2011 היא אתגרה את האלופה מדיסון איגלס, אך לא הצליחה לזכות באליפות הנשים. קאסידי ערכה שתי הופעות עבור ארגון הנשים Shimmer Women Athletes.
קריירת היאבקות מקצועית > WWE > NXT‏ (2015–2018)

מקינטוש זומנה למבחני כניסה לארגון באוגוסט 2014 לאחר המסע של ה-WWE לאוסטרליה. ב-13 באפריל 2015, WWE הודיעו על הצטרפותה של מקינטוש ל-NXT. את הופעת הבכורה הטלוויזיונית שלה ערכה חודש לאחר מכן תחת אותו שם שהשתמשה בו בארגונים העצמאיים, KC קאסידי, בקרב נגד אלופת הנשים של NXT, סשה בנקס, קרב שאותו הפסידה. ב-22 ביולי מקינטוש התחרתה נגד אבה מארי תחת השם קאסי, אך שוב הפסידה. ב-7 באוגוסט היא החלה להתחרות תחת השם פייטון רויס.
לאחר שהתחרתה ברוב הקרבות שלה בתור הדמות הטובה, רויס התאבקה לראשונה בתור הדמות הרעה ב-9 בדצמבר בקרב נגד אלופת הנשים של NXT, ביילי, בקרב לא על התואר. ב-13 בינואר 2016 רויס הייתה שותפה לקרב באטל רויאל שקבע את המועמדת מספר אחת לאליפות, קרב שאותו ניצחה כרמלה. לאחר היעדרות מהמרקע, רויס שבה לזירה ב-18 במאי לקרב נגד אותה כרמלה, שאותו הפסידה.
באוקטובר רויס חזרה למרקע לאחר היעדרות נוספת והחלה לשתף פעולה עם אותה בילי קיי, והקימו את הצמד שנקרא The Iconic Duo. השתיים החלו את הפיוד הראשון שלהן נגד ליב מורגן, לאחר שכל אחת ניצחה אותה. קרבות אלה הובילו לקרב שלוש על שלוש שהוקלט באירוע NXT TakeOver: Toronto לשידור עתידי של התוכנית NXT. קרב זה היה בין אלייה, אמבר מון וליב מורגן אשר ניצחו את רויס, קיי והשותפה שלהן, דריה ברנאטו. בסוף דצמבר, קיי ורויס הוצבו בפיוד מתומצת נגד אלופת הנשים של NXT, אסקה היפנית לאחר שהאחרונה הצהירה שאין לה כבר תחרות אמיתית על האליפות שלה. הצהרה זו הובילה לקרב מרובע ביניהן ובין ניקי קרוס באירוע NXT TakeOver: San Antonio, קרב שאותו רויס וקיי כשלו לזכות באליפות למרות שהייתה להן הסתברות של 50 אחוז זכייה בתואר. בסוף פברואר רויס ניצחה את אמבר מון וליב מורגן כדי להשיג עוד הזדמנות על האליפות, אך כשלה לנצח את אסקה. ב-11 באוקטובר רויס ניצחה את ליב מורגן וניקי קרוס כדי להעפיל לקרב המרובע על אליפות הנשים הפנויה באירוע NXT TakeOver: WarGames. בקרב המרובע רויס כשלה להפוך לאלופת הנשים ומי שזכתה בתואר הייתה אמבר מון. רויס נעדרה מפעילות בזירה עקב ניתוח להגדלת החזה וחזרה להתאבק בשבוע של הרסלמניה, ואף נטלה חלק בו בקרב במופע המקדים לאירוע, בקרב באטל רויאל נשים לצד כמה מתאבקות נוספות מ-NXT. רויס הודחה מהקרב על ידי שרה לוגאן, אחת המתאבקות של קבוצת ה-Riott Squad.
קריירת היאבקות מקצועית > WWE > Raw‏ (2019–2021)

ב-14 באוקטובר, The IIconics הועברו לתוכנית Raw כחלק מהדראפט לשנת 2019. שבועיים לאחר מכן, השתיים הפסידו לשארלוט פלייר ונטליה. ב-18 בנובמבר, רויס וקיי הפסידו לבקי לינץ' ושארלוט פלייר. רויס וקיי ביצעו את חזרתן לארגון ב-11 במאי 2020 בתוכנית Raw, כשהן הפריעו לאלופות זוגות הנשים של ה-WWE, אלכסה בליס וניקי קרוס. בקרב שהתקיים ביניהן דקות ספורות לאחר מכן, האייקוניות גברו על אלופות הזוגות בקרב שאינו היה על חגורות האליפות. שבוע לאחר מכן, השתיים התמודדו פעם נוספת, כשהפעם הקרב היה על תואר הזוגות, ובו הן הפסידו כתוצאה מפסילה, זאת בשל חוסר ציותה של רויס להוראות השופט, כאשר היא המשיכה לתקוף את בליס למרות שהזהיר אותה. באירוע באקלאש, שנערך ב-14 ביוני, רויס וקיי השתתפו בקרב זוגות משולש על אליפות זוגות הנשים של ה-WWE נגד ביילי וסשה בנקס, ואלכסה בליס וניקי קרוס, שבסופו ביילי ובנקס ניצחו ושמרו על התואר. לילה לאחר מכן בתוכנית Raw, השתיים ניצחו את ליב מורגן ונטליה, ולאחר הקרב דרשו מאלופות הזוגות, ביילי ובנקס, קרב חוזר על חגורות אליפות זוגות הנשים. שבוע לאחר מכן, הקרב ביניהן התקיים, אך השתיים לא הצליחו לזכות בחגורות האליפות. ב-29 ביוני, רויס ניצחה בקרב יחידים את רובי ריוט. ב-13 ביולי, רויס וקיי הפסידו בקרב זוגות לביאנקה בלאייר ורובי ריוט. שבוע לאחר מכן, רויס הפסידה בקרב יחידים חוזר לרובי ריוט. ב-3 באוגוסט, רויס וקיי הפסידו לליב מורגן ורובי ריוט. ב-10 וב-17 באוגוסט, רויס ניצחה בקרבות יחידים את ליב מורגן ורובי ריוט, בהתאמה. במופע המקדים לאירוע פייבאק, שנערך ב-30 באוגוסט, השתיים נחלו הפסד נוסף למורגן וריוט. לילה לאחר מכן בתוכנית Raw, השתיים נאלצו להיפרד לאחר שהפסידו למורגן וריוט לאחר התניית קרב אשר נקבעה מראש ובה על המפסידות היה להיפרד. ב-7 בספטמבר, רויס ניצחה בקרב יחידים את שותפתה לשעבר, בילי קיי. באירוע סדרת ההישרדות, שנערך ב-22 בנובמבר, קבוצת Raw (ניה ג'קס, שיינה בייזלר, לאנה, לייסי אוואנס ופייטון רויס) ניצחה את קבוצת סמאקדאון (ביאנקה בלאייר, רובי ריוט, ליב מורגן, ביילי ונטליה) בקרב הדחות הנשים המסורתי. ב-21 בדצמבר, רויס ולייסי אוואנס הפסידו לאסקה ושארלוט פלייר בקרב שאינו היה על אליפות זוגות הנשים של ה-WWE. ב-4 בינואר 2021 בפרק הספיישל "ערב האגדות" של התוכנית Raw, רויס ולייסי אוואנס ניצחו את אלופי זוגות הנשים של ה-WWE, אסקה ושארלוט פלייר בקרב שאינו היה על חגורות האליפות, זאת לאחר שריק פלייר עזר לשתיים לנצח. ב-18 בינואר, רויס הפסידה לשארלוט פלייר כתוצאה מהכנעה. ב-22 במרץ, רויס נחלה הפסד לאסקה בקרב שאינו היה על תואר אליפות הנשים של האחרונה.
חיים אישיים

ב-26 באוגוסט 2019, היא התחתנה עם המתאבק שון ספירס.
הישגים

הישגים בארגון ההיאבקות Impact Wrestling
אליפות זוגות הנוקאאוטס של אימפקט (פעם אחת, נוכחית)  - עם ג'קסי מקיי
הישגים בארגון ההיאבקות Melbourne City Wrestling
גביע הזיכרון לוורה וג'ני (2014)
הישגים בארגון ההיאבקות International Pro Wrestling: United Kingdom – IPW: UK
אליפות הנשים של IPW: UK (פעם אחת)
הישגים בארגון ההיאבקות Prairie Wrestling Alliance – PWA
אליפות הנשים של PWA (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-43 מתוך 50 המתאבקות הטובות ביותר לשנת 2017
PWI דירג אותה במקום ה-50 מתוך 50 הזוגות הטובים ביותר לשנת 2020  - עם בילי קיי
הישגים במגזין הספורט Sports Illustrated
דורגה במקום ה-24 מתוך 30 המתאבקות הטובות ביותר של השנה (2018)
הישגים בארגון ההיאבקות World Wrestling Entertainment - WWE
אליפות זוגות הנשים של ה-WWE (פעם אחת)  - עם בילי קיי
פרסי סוף השנה של NXT (פעם אחת)
פריצת השנה (2016)  - עם בילי קיי
הערות שוליים

↑  פייטון רויס מתחתנת
| אלופות זוגות הנוקאאוטס של אימפקט |
| --- | --- | --- |
| 2000 | שריטה וטיילור ויילד |  |
| 2010 | אווסום קונג והאמאדה • The Beautiful People (לייסי ואן אריק, מדיסון ריין וולווט סקיי) • האמאדה וטיילור ויילד • אנג'לינה לאב ווינטר • אמריקה המקסיקנית (רוסיטה ושריטה) • TnT (ברוק טסמאכר וטארה) • גייל קים ומדיסון ריין • אריק יאנג ו-ODB |  |
| 2020 | Fire 'N Flava (קירה הוגאן וטאשה סטילז) • ג'ורדיין גרייס ורייצ'ל אלרינג • Decay (האבוק ורוזמרי) • The IInspiration (ג'סי מקיי וקאסי לי) • The Influence (מדיסון ריין וטניל דאשווד) • רוזמרי וטאיה ואלקירי • VXT (צ'לסי גרין ודיאונה פוראזו) • The Death Dollz (ג'סיקה, רוזמרי וטאיה ואלקירי) (נוכחיות) |  |
רויס ביחד עם שותפתה, בילי קיי, 2018
פיליפ קון

פיליפ קון (בגרמנית: Philipp Köhn; נולד ב-2 באפריל 1998 בדינסלאקן שבגרמניה) הוא כדורגלן שווייצרי יליד גרמניה המשחק בעמדת השוער בקבוצת מונקו מהליגה הצרפתית.
קריירת מועדונים > תחילת הקריירה

קון נולד בדינסלאקן שבגרמניה, וגדל במחלקות הנוער של 09 דינסלאקן, דיסבורג, שאלקה 04 ושטוטגרט.
קריירת מועדונים > ר.ב. לייפציג

ב-23 בפברואר 2017 הודיע המנהל הספורטיבי של ר.ב. לייפציג מהבונדסליגה, ראלף ראנגניק, כי קון יחתום במועדון לאחר שיסתיים תוקפו של חוזהו בשטוטגרט בקיץ. ב-4 ביוני 2017 חתם קון על חוזה לארבע עונות במועדון, עד לשנת 2021. הוא לא זכה לדקות משחק במועדון.
קריירת מועדונים > רד בול זלצבורג וליפרינג

ב-6 ביולי 2018 הודיעה רד בול זלצבורג על החתמתו של קון על חוזה לארבע עונות, עד ל-31 במאי 2022. הוא החל לשחק בליפרינג, קבוצת המילואים של המועדון, במדיה ערך 12 הופעות במסגרת הבונדסליגה האוסטרית השנייה.
קריירת מועדונים > ההשאלה לוויל

ב-29 ביולי 2020 הושאל קון למשך עונה אחת לוויל מהליגה השווייצרית השנייה. בסך הכל הוא ערך 32 הופעות ליגה במדי המועדון, והוסיף הופעה במסגרת הגביע השווייצרי.
קריירת מועדונים > החזרה לרד בול זלצבורג

לאחר עונת ההשאלה חזר קון לרד בול זלצבורג. ב-1 באוגוסט 2021 הוא ערך את הופעת הבכורה שלו במועדון, בניצחון 7-1 על ריד במסגרת המחזור השני בליגה לעונת 2021/2022. ב-14 בספטמבר הוא ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022.
קריירה בינלאומית

קון היה חלק מסגל נבחרת שווייץ עד גיל 21 בטורניר אליפות אירופה עד גיל 21 בשנת 2021, אך לא זכה לדקות משחק בטורניר.
נכלל בסגל נבחרת שווייץ לטורניר מונדיאל 2022.
תארים

אליפות אוסטריה (2): 2019/2020, 2021/2022
הגביע האוסטרי (2): 2019/2020, 2021/2022
הערות שוליים

↑  Leipzig snaps up promising goalkeeper Koehn from Stuttgart באתר Associated Press, ‏ 23 בפברואר 2017 (באנגלית)
↑  RB LEIPZIG CONFIRM FIRST SUMMER SIGNING באתר Soccer 360, ‏ 4 ביוני 2017 (באנגלית)
↑  WELCOME TO SALZBURG, PHILIPP KÖHN! באתר הרשמי של רד בול זלצבורג, 6 ביולי 2018 (באנגלית)
↑  PHILIPP KÖHN LEIHWEISE IN DIE SCHWEIZ באתר הרשמי של רד בול זלצבורג, 29 ביולי 2020 (בגרמנית)
↑  SCHWEIZER U21-NATIONALTORHÜTER KOMMT באתר הרשמי של ויל, 29 ביולי 2020 (בגרמנית)
↑  Squad Announcement בחשבון הטוויטר הרשמי של נבחרת שווייץ, 9 בנובמבר 2022
| נבחרת שווייץ – מונדיאל 2022 |
| --- | --- | --- |
|  1 זומר •  2 פרננדס •  3 וידמר •  4 אלבדי •  5 אקאנג'י •  6 זקאריה •  7 אמבולו •  8 פרוילר •  9 ספארוביץ' •  10 ג'אקה •   11 שטפן •  12 אומלין • 13 רודריגס •  14 אייבישר • 15 סואו • 16 פאסנאכט • 17 ורגאס • 18 ג'ומרט • 19 אוקפור • 20 פריי • 21 קובל • 22 שר • 23 שאקירי • 24 קון • 25 רידר • 26 ישארי • מאמן: יאקין |  1 זומר •  2 פרננדס •  3 וידמר •  4 אלבדי •  5 אקאנג'י •  6 זקאריה •  7 אמבולו •  8 פרוילר •  9 ספארוביץ' •  10 ג'אקה •   11 שטפן •  12 אומלין • 13 רודריגס •  14 אייבישר • 15 סואו • 16 פאסנאכט • 17 ורגאס • 18 ג'ומרט • 19 אוקפור • 20 פריי • 21 קובל • 22 שר • 23 שאקירי • 24 קון • 25 רידר • 26 ישארי • מאמן: יאקין | שווייץ |